**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**Zákon**

z ........... 2024,

**ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon**

**č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z. a zákona č. 93/2020 Z. z., zákona č. 426/2020 Z. z., zákona č. 127/2021 Z. z., zákona č. 271/2021 Z. z., zákona č. 273/2021 Z. z., zákona č. 415/2021 Z. z., zákona č. 2/2022 Z. z., zákona č. 92/2022 Z. z., zákona č. 176/2022 Z. z., zákona č. 351/2022 Z. z. a zákona č. 394/2022 Z. z., zákona č. 181/2023 Z. z. a zákona č. 182/2023 Z. z., zákona č. 263/2023 Z. z., zákona č. 276/2023 Z .z. a zákona č. 506/2023 Z. z. sa dopĺňa takto:

Znenie § 59 ods. 7 sa v plnom rozsahu nahrádza znením:

“(7) Riaditeľ materskej školy rozhoduje o prijatí dieťaťa na predprimárne vzdelávanie podľa osobitného predpisu.47) O prijatí dieťaťa rozhodne riaditeľ školy do 30. júna, ktorý predchádza školskému roku, v ktorom sa má predprimárne vzdelávanie dieťaťa začať. Riaditeľ materskej školy do 15. júla zašle evidenciu detí prijatých a neprijatých na predprimárne vzdelávanie obci, v ktorej majú trvalý pobyt. Evidencia obsahuje meno, priezvisko, dátum narodenia, rodné číslo, adresu trvalého pobytu prijatého a neprijatého dieťaťa a rovnaké údaje o zákonnom zástupcovi alebo zákonných zástupcoch dieťaťa.”

Poznámka pod čiarou k odkazu 47 znie:

„47) [§ 5 ods. 14 písm. a)](https://www.slov-lex.sk/pravne-predpisy/SK/ZZ/2003/596/#paragraf-5.odsek-14.pismeno-a) zákona č. [596/2003 Z. z.](https://www.slov-lex.sk/pravne-predpisy/SK/ZZ/2003/596/) v znení neskorších predpisov.”

**Čl. II**

Zákon č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. 513/2010 Z. z., zákona č. 180/2011 Z. z., zákona č. 388/2011 Z. z., zákona č. 468/2011 Z. z., zákona č. 364/2013 Z. z., zákona č. 417/2013 Z. z., zákona č. 184/2014 Z. z., zákona č. 125/2016 Z. z., zákona č. 86/2017 Z. z., zákona č. 83/2019 Z. z., zákona č. 312/2019 Z. z., zákona č. 338/2022 Z. z., zákona č. 350/2022 Z. z., zákona č. 181/2023 Z. z. a zákona č. 210/2023 Z. z. sa mení a dopĺňa takto:

1. Znenie § 3 ods. 9 sa v plnom rozsahu nahrádza znením:

“(9) Nárok na rodičovský príspevok oprávnenej osobe starajúcej sa o dieťa podľa odseku 2 písm. d) vzniká, ak sa preukáže potvrdením o právoplatnom rozhodnutí materskej školy podľa osobitného predpisu8) zriadenej orgánom miestnej štátnej správy v školstve alebo orgánom územnej samosprávy (ďalej len „štátna materská škola“) o neprijatí dieťaťa podľa odseku 2 písm. d) do štátnej materskej školy podľa osobitného predpisu***7)*** podľa trvalého pobytu dieťaťa, nie starším ako 12 mesiacov; potvrdenie vydáva obec podľa trvalého pobytu dieťaťa. Podmienka neprijatia dieťaťa podľa odseku 2 písm. d) do štátnej materskej školy sa preukazuje v každom školskom roku.”

Poznámky pod čiarou k odkazu 7 a 8 znejú:

„7)[§ 8a](https://www.slov-lex.sk/pravne-predpisy/SK/ZZ/2003/596/#paragraf-8a), [§ 9 ods. 2 písm. h)](https://www.slov-lex.sk/pravne-predpisy/SK/ZZ/2003/596/#paragraf-9.odsek-2.pismeno-h) a [§ 10 ods. 1 písm. a)](https://www.slov-lex.sk/pravne-predpisy/SK/ZZ/2003/596/#paragraf-10.odsek-1.pismeno-a) a [d)](https://www.slov-lex.sk/pravne-predpisy/SK/ZZ/2003/596/#paragraf-10.odsek-1.pismeno-d) a [ods. 2](https://www.slov-lex.sk/pravne-predpisy/SK/ZZ/2003/596/#paragraf-10.odsek-2) zákona č. [596/2003 Z. z.](https://www.slov-lex.sk/pravne-predpisy/SK/ZZ/2003/596/) o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

8) § 6 ods. 30 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. …/2024 Z. z.”

1. V § 11 sa za odsek 2 vkladá nový odsek 3, ktorý znie:

“(3) Platiteľ je oprávnený vykonávať kontrolu oprávnenosti vyplácania rodičovského príspevku a za týmto účelom si vyžiadať od zúčastnených právnických a fyzických osôb, predovšetkým obcí, evidenciu prijatých a neprijatých detí na predprimárne vzdelávanie spolu s údajmi o ich zákonných zástupcoch podľa osobitného predpisu30) a porovnať ich s vlastnou evidenciou žiadateľov o rodičovský príspevok podľa § 8 tohto zákona. V prípade, že platiteľ zistí nezrovnalosti v žiadosti o poskytnutie rodičovského príspevku so skutočnosťami uvedenými v zozname prijatých a neprijatých detí postupuje podľa § 7 tohto zákona.”

Poznámka pod čiarou k odkazu 30 znie:

„30) § 6 ods. 19 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. …/2024 Z. z.”

**Čl. III**

Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 214/2009 Z. z., zákona č. 38/2011 Z. z., zákona č. 325/2012 Z. z., zákona č. 345/2012 Z. z., zákona č. 312/2013 Z. z., zákona č. 464/2013 Z. z., zákona č. 61/2015 Z. z., zákona č. 188/2015 Z. z., zákona č. 422/2015 Z. z., zákona č. 91/2016 Z. z., zákona č. 177/2017 Z. z., zákona č. 182/2017 Z. z., zákona č. 54/2018 Z. z., zákona č. 177/2018 Z. z., zákona č. 209/2018 Z. z., zákona č. 365/2018 Z. z., zákona č. 138/2019 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 93/2020 Z. z., zákona č. 271/2021 Z. z., zákona č. 273/2021 Z. z., zákona č. 310/2021 Z. z., zákona č. 415/2021 Z. z., zákona č. 488/2021 Z. z., zákona č. 507/2021 Z. z., zákona č. 176/2022 Z. z., zákona č. 325/2022 Z. z., zákona č. 394/2022 Z. z., zákona č. 396/2022 Z. z., zákona č. 181/2023 Z. z, zákona č. 182/2023 Z. z. a zákona č. 506/2023 Z. z. sa dopĺňa takto:

1. Znenie § 6 ods. 19 sa v plnom rozsahu nahrádza znením:

 “(19) Obec vedie

1. evidenciu detí vo veku plnenia povinného predprimárneho vzdelávania,
2. evidenciu detí prijatých a neprijatých na predprimárne vzdelávanie spolu s údajmi o ich zákonných zástupcoch v rozsahu podľa osobitného predpisu33c),
3. evidenciu žiakov vo veku plnenia povinnej školskej dochádzky, ktorí majú v obci trvalé bydlisko, a vedie evidenciu, v ktorých školách ju plnia; na tento účel obec získava údaje z informačného systému verejnej správy podľa osobitného predpisu[33a)](https://www.slov-lex.sk/pravne-predpisy/SK/ZZ/2003/596/#poznamky.poznamka-33a) spôsobom podľa osobitného predpisu. [33b)](https://www.slov-lex.sk/pravne-predpisy/SK/ZZ/2003/596/#poznamky.poznamka-33b) ”

Poznámky pod čiarou k odkazom 33a, 33b a 33c znejú:

„33a) [§ 157](https://www.slov-lex.sk/pravne-predpisy/SK/ZZ/2008/245/#paragraf-157) zákona č. [245/2008 Z. z.](https://www.slov-lex.sk/pravne-predpisy/SK/ZZ/2008/245/) v znení neskorších predpisov.”

33b) Zákon č. [177/2018 Z. z.](https://www.slov-lex.sk/pravne-predpisy/SK/ZZ/2018/177/) o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. [221/2019 Z. z.](https://www.slov-lex.sk/pravne-predpisy/SK/ZZ/2019/221/)

33c) § 59 ods. 7 zákona č. 245/2008 Z. z. o výchove a vzdelávaní (školský zákon) v znení zákona č. …/2024 Z. z.”

2. V § 6 sa za odsek 29 vkladá nový odsek 30, ktorý znie:

“(30) Obec vystavuje potvrdenie o právoplatnom rozhodnutí materskej školy o neprijatí dieťaťa na predprimárne vzdelávanie podľa osobitného predpisu.33d)“

Poznámka pod čiarou k odkazu 33d znie:

„33d) § 3 ods. 9 zákona č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. …/2024 Z. z.”

**Čl. IV**

Tento zákon nadobúda účinnosť 1. júna 2024.